CELEX: 62010CA0196
Language: sk
Date: 2011-07-14 00:00:00
Title: Vec C-196/10: Rozsudok Súdneho dvora (ôsma komora) zo 14. júla 2011 (návrh na začatie prejudiciálneho konania, ktorý podal Finanzgericht Düsseldorf — Nemecko) — Paderborner Brauerei Haus Cramer KG/Hauptzollamt Bielefeld (Spoločný colný sadzobník — Kombinovaná nomenklatúra — Colné zaradenie — Položky 2203 a  2208 —  „Malt beer base“ určený na výrobu miešaného nápoja)

10.9.2011   
            
            
               SK
            
            
               Úradný vestník Európskej únie
            
            
               C 269/15
            
         Rozsudok Súdneho dvora (ôsma komora) zo 14. júla 2011 (návrh na začatie prejudiciálneho konania, ktorý podal Finanzgericht Düsseldorf — Nemecko) — Paderborner Brauerei Haus Cramer KG/Hauptzollamt Bielefeld
   (Vec C-196/10) (1)
   
   (Spoločný colný sadzobník - Kombinovaná nomenklatúra - Colné zaradenie - Položky 2203 a 2208 - „Malt beer base“ určený na výrobu miešaného nápoja)
   2011/C 269/23
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Finanzgericht Düsseldorf
   
      Účastníci konania pred vnútroštátnym súdom
   
   
      Žalobkyňa: Paderborner Brauerei Haus Cramer KG
   
      Žalovaný: Hauptzollamt Bielefeld
   
      Predmet veci
   
   Návrh na začatie prejudiciálneho konania — Finanzgericht Düsseldorf — Výklad kombinovanej nomenklatúry zmenenej a doplnenej nariadeniami Komisie (ES) č. 2031/2001 zo 6. augusta 2001 (Ú. v. ES L 279, s. 1) a č. 1832/2002 z 1. augusta 2002 (Ú. v. ES L 290, s. 1) — „Malt beer base“ s obsahom alkoholu 14 %, ktorý sa získava z prudko povareného piva, ktoré bolo odkalené a následne prebehlo ultrafiltráciou, a je určený na výrobu miešaného pivného nápoja — Zaradenie do položky 2203 alebo položky 2208 kombinovanej nomenklatúry?
   
      Výrok rozsudku
   
   Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku, zmenené a doplnené nariadením Komisie (EHS) č. 2587/91 z 26. júla 1991, sa má vykladať v tom zmysle, že taká kvapalina, akou je predmetná kvapalina v konaní vo veci samej s názvom „malt beer base“, ktorá má alkoholometrický titer na objem 14 % a bola získaná z vareného piva, ktoré bolo odkalené a následne prebehlo ultrafiltráciou, ktorou sa znížil obsah prísad, ako sú horké látky a proteíny, sa má zaradiť do položky 2208 kombinovanej nomenklatúry nachádzajúcej sa v prílohe I uvedeného nariadenia v znení zmien a doplnení.
   
      (1)  Ú. v. EÚ C 161, 19.6.2010.